Երևան քաղաքի ընդհանուր իրավասության դատարանում այսօր նշանակված էր փաստաբան Գայանե Գալոյանի, քննիչ Միքայել Զադոյանի և քաղաքացի Բաբկեն Գասպարյանի վերաբերյալ կաշառքի գործով դատական նիստը, սակայն դատարանը, նախագահությամբ դատավոր ՄԵսրոպ Մակյանի, հետաձգեց նիստը Գայանե Գալոյանի, ինչպես նաև դատավարության այլ մասնակիցների բացակայության պատճառով: Փաստաբան Գայանե Գալոյանը, որը մեղադրվում է կաշառքի միջնորդություն կատարելու մեջ, դատարանի աշխատակազմին տեղեկացրել է այն մասին, որ եղբայրը մահացել է, և նիստին ներկայանալ չի կարող: Առողջական խնդիրների պատճառով չէր ներկայացել նաև Գալոյանի պաշտպան Անժելա Հոբոսյանը, չէին ներկայացել քննիչ Միքայել Զադոյանի պաշտպաններից Հրանտ Անանյանը, մեղադրող դատախազը: